AlexejDobrolubov/national_council_slovak_2010 huggingface dataset:
88. schôdza NR SR - 4.deň - A. dopoludnia
Dátum: 2023-03-17
Poslanec: Svrček, Miloš (SME RODINA)
Druh vystúpenia: Vystúpenie v rozprave

206. Ďakujem pekne, pán predsedajúci. Cieľom tohto návrhu ústavného zákona je zakotviť v Ústave Slovenskej republiky právo vykonávať platbu za nákup tovarov a poskytovanie služieb v hotovosti zákonným platidlom, pričom zákon ustanoví podmienky a obmedzenia tohto práva, čím bude na úrovni Ústavy Slovenskej republiky predpokladaná bližšia zákonná úprava, aktuálne jej zodpovedá najmä zákon č. 394/2012 Z. z. o obmedzení platieb v hotovosti. Taktiež pri platbách za nákup tovarov a poskytovanie služieb sa tak zabezpečí, že platba v hotovosti ostane aj v budúcnosti ako jedna z dostupných možností. Zároveň navrhujem tiež, aby tomuto právu zodpovedalo ústavné zaručenie vydávania hotovosti ako zákonného platidla, čo zabezpečí praktickú realizáciu tohto práva pri uvedených platobných stykoch. Na základe existujúcej legislatívy a poznatkov daňovej správy je možné konštatovať, že ako krok, takýto krok, ako zavedenie povinného bezhotovostného styku nad určitý limit v právnom poriadku, je možné vnímať ako opatrenie nielen na obmedzenie podvodných konaní v daňovej oblasti, ale aj ako opatrenie na boj proti praniu špinavých peňazí, na boj proti korupcii a trestnej činnosti či pri ochrane pred financovaním terorizmu. Podľa môjho názoru, ako aj podľa názoru spolupredkladateľov však právo na to, aby sa sám na základe svojej vôle rozhodol, že chce platiť v hotovosti, by malo byť zakotvené aj ako ústavné právo. Ako navrhovatelia sme presvedčení, že právo na hotovosť je jedným z kľúčových práv, ktorým môžu občania napĺňať svoju slobodu v obchodno–právnych vzťahoch. V poslednej dobe sme zároveň aj svedkami rôznych iniciatívnych krokov, vedúcich k postupnému obmedzeniu predmetného práva formou všeobecne záväzných právnych noriem. I z uvedeného dôvodu je zavedenie práva na hotovosť do ústavy jedným zo spôsobov, ako riešiť v prospech spoločnosti akékoľvek pokusy o striktné obmedzenie a konečnú likvidáciu práva platiť v hotovosti vrátane súvisiaceho práva na súkromie. Cieľom uvedeného návrhu je zaviesť pre právo na hotovosť ústavný rámec s ohľadom na právo na súkromie. Pri kreovaní a tvorbe a schválení Ústavy Slovenskej republiky pred viac ako tridsiatimi rokmi nemohol nikto z tvorcov predpokladať a predvídať zahrnutie tejto základnej témy do ustanovení Ústavy Slovenskej republiky. Ide však rozhodne o mimoriadne závažnú tému, keďže v prípade odklonu od hotovosti by došlo ešte k väčšiemu ohrozeniu práva na súkromie a k väčšiemu rozvoju kryptomien. Je to určite veľká téma, ktorá rezonuje v spoločnosti, aj bude rezonovať v spoločnosti. Ide o prvé čítanie, takže predpokladám, že diskusia k tomu prebehne aj vo výboroch, prebehne aj určite v druhom čítaní. Takže v úvodnom slove za mňa zatiaľ všetko. Ďakujem.
88. schôdza NR SR - 4.deň - A. dopoludnia
Dátum: 2023-03-17
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

146. Ďakujem pekne. Karol, ďakujem za tvoje vystúpenie. Zhrnul si tie výhody a pozitíva, ktoré prináša táto právna úprava. Ty si sa dotkol telocviční. Mňa zaujala presne táto časť tvojej rozpravy, že v niektorých regiónoch majú problém s telocvičňami, ale práve túto nevýhodu vedia využiť vo svoj prospech. Ja viem napríklad o jednej obci, však asi aj ty o nej vieš, Ždiar v popradskom okrese, a oni tú nevýhodu využívali v tom, že napríklad jednu tú hodinu, alebo časť tých hodín do týždňa vedeli využiť namiesto v tých interných vyučovaní na exteriér a majú napríklad lyžovanie, korčuľovanie, učia sa na bežkách a keď som videl aj ten rozhovor s tými deťmi a s tými žiakmi, tak si pochvaľovali presne takýto aktívny spôsob a takú lepšiu efektívnu výučbu, a preto akože toto mi je také divné, že tuto na Slovensku je taký paradox, že namiesto toho, aby sme hľadali možnosti, že ako využiť tieto hodiny na výučbu telesnej výchovy, tak stále tu niekto vystupuje, že ako sa to nedá. Tuto je živý príklad, ako sa to dá. A čo sa týka aj tej európskej rezolúcie, toto je ďalší slovenský paradox, že v 2007, keď sa zaviedla táto rezolúcia, my sme to rok zrušili, tak my sa de facto vraciame o 15 rokov naspäť a stále tu niekto vystupuje, že prečo sa to nedá, že toto mi je absolútne nepochopiteľné. Čiže toto je vyslovene len taký malý krôčik k tomu, aby sme sa dostali do normálnosti, a potom možno v ďalšom volebnom období, keď tu prídu ďalší poslanci, tak už nech sú naštartovaní a nech idú ďalej, nech sme aktívnejší a možno aby sme sa dostali na tú európsku úroveň v tejto oblasti. Ďakujem.
88. schôdza NR SR - 4.deň - A. dopoludnia
Dátum: 2023-03-17
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

134. Ďakujem pekne za slovo. Ďakujem aj, pán poslanec, za tvoje vystúpenie a určite sa zhodneme aj na tom, že nedostatok detí, nedostatok pohybu detí a zhoršujúca sa motorika pohybu je určite problém a v súčasnosti a zase navýšenie z dvoch hodín na tri hodiny je určite tým pozitívnym smerom, ale ja si myslím, že možno je to aj málo tých, tie tri hodiny, že možno by sme mali ísť potom aj do budúcna na štyri a päť hodín a už aj kolega Kašper tu spomenul tiež tú možnosť trénerov v škole. Ja som bol na jednej takejto škole pri takejto hodine a tréner mi osobne povedal, že, pán Svrček, ja normálne na tých deťoch vidím, keď z hodiny na hodinu sa tie deti zlepšujú, že keď majú čím viac tej telesnej, tak aj sa tešia na tú telesnú výchovu, aj vidno na tej motorike tých detí, že im to pomáha. A nie je to len výmysel nás navrhovateľov. Ja hlavne chcem poďakovať pánovi Kučerovi aj pánovi Kašperovi, že bojovali za túto myšlienku ešte na výbore minulý rok, lebo zaviazali toho ministra, bývalého, aby sa tomu venoval, aj keď, bohužiaľ, s takou odpoveďou, ako prišla, ale máme tu aj rezolúciu Európskeho parlamentu z 2007, ktorá stanovila pre každú členskú krajinu Európskej únie, aby mala minimálne tie tri hodiny. Bohužiaľ, Slovensko rok, tuším, ak sa nemýlim, znížila ako jediná krajina v Európskej únii z troch na dve hodiny, čo je úplne trestuhodné a absolútne toto nepochopím. Čiže ja tiež chcem poprosiť kolegov, poďme aspoň podporiť tento návrh, aby sme išli na ten minimálny počet troch hodín a potom do budúcna ešte ďalšie nejaké aktivity cez zmenu legislatívy riešiť v tejto oblasti. Ďakujem pekne ešte raz.
88. schôdza NR SR - 4.deň - A. dopoludnia
Dátum: 2023-03-17
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

86. Ďakujem pekne za slovo. Ďakujem aj tebe, pán poslanec Vons, že si vystúpil v rozprave. S tebou absolútne súhlasím a tiež som zástancom toho, aby telesná a športová výchova bol povinný predmet v rozsahu minimálne troch hodín týždenne. A zaujala ma aj tá časť rozpravy, keď si spomínal, že aj napríklad v silových zložkách je problém. Áno, s tým plne súhlasím, lebo ja aj keď sa bavím s ľuďmi, ktorí pôsobia buď v policajnom zbore alebo v ozbrojených silách, v armáde, tak mi hovoria, že keď naberajú nových ľudí, tak majú zásadný problém s tým, aby vôbec prešli cez nejaké limity a majú problém s tým, aby vôbec nabrali tie kapacity nových mladých ľudí, ktorí by pracovali v silových zložkách. A toto je zásadný problém aj do budúcna. Ja osobne, aj čo sa týka tej argumentácie SaS-ky, že to bude mať nejaký zásadný vplyv na verejné financie, no tak tu absolútne postrádame nejakú logiku, pretože na druhej strane, keď nebudeme mať zdravé deti a, samozrejme, pôjde to do tej obezity, pretože si spomínal, že dva milióny ľudí na Slovensku trpí obezitou, tak potom vieme si predstaviť, aké sú náklady na verejné zdravotníctvo, keď tu máme vysokú mieru rakoviny, vysokú mieru kardiovaskulárnych ochorení, pretože sme na vrchole, čo sa týka týchto ochorení v Európe. A myslím si, že práveže zavedenie aj tretej hodiny, to také malé zrniečko do tejto celej skladačky určite pomôže tomuto, tomuto problému. Takže ja osobne si myslím, že hľadajme spôsob na to, ako zaviesť tretiu hodinu. Možno aj do budúcna nejak ďalší, väčší počet týchto hodín telesnej výchovy. A ja som osobne za. A čo sa týka aj tej podpory. Rozprával som s viacerými aj s riaditeľmi škôl, rozprával som s učiteľmi, oni určite vítajú tento návrh zákona. A rozprával som aj s rodičmi. A rodičia sami hovoria, že... (Prerušenie vystúpenia časomerom.)
88. schôdza NR SR - 3.deň - B. popoludní
Dátum: 2023-03-16
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

114. Ďakujem veľmi pekne za slovo. Pán poslanec Krúpa, absolútne s vami súhlasím, presne. Aj ja som tiež využil túto možnosť a komunikoval som s niektorými historikmi a tiež mi potvrdili, že v tomto období ísť s takýmto návrhom, jednoducho je to popieranie histórie. A presne ako, ja tiež súhlasím s tvojou argumentáciou, absolútne nemám problém s tým, aby sme si čoraz viac uctili aj obete pamiatky holokaustu, obetí holokaustu, veď na Slovensku už niekoľko rokov máme aj 9. september, kedy je oficiálne pamätný deň obetí holokaustu a rasového násilia, čo je, si myslím, že dôstojná spomienka na tieto nevinné obete druhej svetovej vojny. A zároveň na Slovensku, však určite mnohí viete, že každoročne aj Slovensko sa pridáva k piete 27. januára, na kedy pripadá Medzinárodný deň pamiatky obetí holokaustu, dátum bol zvolený Valným zhromaždením Organizácie Spojených národov a súvisí s dňom, keď bol oslobodený nacistický koncentračný tábor v Auschwitzi. Poukázať treba aj na podobný slovenský postoj k 2. augustu, kedy Európsky parlament vybral za pamätný deň rómskeho holokaustu v noci z 2. na 3. augusta v ´44 v Auschwitzi, v tzv. cigánskom tábore nacisti zavraždili až takmer 2 900 Rómov. A tuto nezabúdajme ani na skutočnosť, že odsun Maďarov sa odohral s požehnaním víťazných mocností. A nemenej si spomeňme aj na súvislosti niekoľko rokov pred 12. aprílom 1947 vo vzťahu k Maďarsku. Jednoducho bolo obeťou Československo a agresorom južný sused za Dunajom. Preto aj súhlasím absolútne s historikmi, pretože predložený návrh novely je preto jednoznačne tým, že vyznieva ako pokus o revíziu histórie. Čiže súhlasím s tým, že určite by sme si mali čo najviac uctiť... (Prerušenie vystúpenia časomerom.)
88. schôdza NR SR - 3.deň - B. popoludní
Dátum: 2023-03-16
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

74. Ďakujem vám veľmi pekne, pani poslankyňa, za, kde bol predložený tento legislatívny návrh. My sme v rámci aj ústavnoprávneho výboru mali veľmi živú diskusiu k tomu. A ja som aj rád, že vtedy si zodpovedala otázky. Tu si treba uvedomiť jeden závažný fakt, že závažným dôvodom je aj to, že pre spoločenské zvieratá, ktoré nie sú v našej legislatíve kvalifikované a klasifikované ako jatočné, teda nie sú určené pre ľudskú konzumáciu ako živočíšny produkt ani výrobky z nich, nemajú jasne definované podmienky pre ich usmrcovanie, rozrábku a spracovanie hlavných a vedľajších živočíšnych produktov. Teda neexistujú žiadne veterinárne predpisy a kontroly, ktoré potvrdia nielen humánne zaobchádzanie so zvieratami počas ich usmrcovania, ale najmä zdravotnú nezávadnosť živočíšneho produktu zo spoločenského zvieraťa pre ľudskú konzumáciu. Takto získané živočíšne produkty nemajú žiadnu oficiálnu certifikáciu a schválenie Štátnou veterinárnou a potravinovou správou Slovenskej republiky. Napríklad aj tak z histórie, ja som sa to aj dozvedel na ústavnoprávnom výbore, v roku 1998 vypukla v obci Valaská najväčšia epidémia svalovca na Slovensku, kedy vtedy na fašiangovej veselici obyvatelia podávali miestne špeciality, údené psie rebierka a klobásky z bravčového psieho mäsa a vtedy sa nakazilo svalovcom 336 ľudí vrátane dvoch tehotných žien. Čiže myslím si, že minimálne to, že tu zavádzaš nový, nové ustanovenie do Trestného zákona, tak je to veľmi potrebné a ďakujem, že si prišla s touto úpravou. Minimálne sa posunieme o krok ďalej v tejto úprave. Ďakujem pekne.
23. schôdza NR SR - 6.deň - B. popoludní
Dátum: 2021-02-04
Poslanec: Šimko, Jozef (ĽS Naše Slovensko)
Druh vystúpenia: Vystúpenie s faktickou poznámkou

144. Ďakujem pekne, pán podpredseda. Vážený pán minister, vy ste vo svojom prejave označili niektorých poslancov, že máme mocné výkriky do tmy, aby sme nabudili národ. No, ja s týmto názorom v žiadnom prípade sa nestotožňujem. My hovoríme o respirátoroch. Vy navrhujete znížiť DPH úplne na nulu, teda bez DPH, čo sa týka nákupu (zaznievanie gongu) a odovzdania týchto respirátorov našim občanom. A na druhej strane my ako opoziční poslanci navrhujeme, aby sa tieto respirátory rozdávali pre občanov úplne zadarmo. Pre tých najzraniteľnejších, pre našich dôchodcov v rámci jednotlivých obcí a miest. Toto je rozdiel medzi nami a medzi vami. Pán minister, to už tu odznelo, že v danom prípade nie sú finančné prostriedky, nemôžme si to dovoliť, vy ste to naznačili. Ale, preboha, však my vieme veľmi dobre, že v minulosti sa kúpili lietadlá za 2,4 mld. eur, že v podstate 800-tisíc sme poslali do Bieloruska, 150 miliónov eur sme dali na radary. My vieme aj to veľmi dobre, že celkový rozpočet Slovenskej republiky je viac ako 47 miliárd. Radary. Viac ako 47 miliárd. A máme krytie iba na 39,4 približne, neviem, vy to určite lepšie viete. A toto my vytýkame vám. Chápete, že my nenavrhujeme znížiť DPH o 20 %, ale my navrhujeme jednoznačne dať pre našich najzraniteľnejších ľudí úplne zadarmo tie respirátory. A ja ako primátor mesta Rimavskej Soboty, pán minister, áno, my sme rozdávali nie respirátory, ale tieto rúška sme kupovali ešte v marci, v apríli minulého roku a to sme pre našich občanov, spoluobčanov, aj pre rómskych spoluobčanov sme skutočne rozdávali úplne zadarmo z finančných prostriedkov a z rozpočtu mesta Rimavskej Soboty. Ďakujem pekne.
23. schôdza NR SR - 6.deň - B. popoludní
Dátum: 2021-02-04
Poslanec: Šimko, Jozef (ĽS Naše Slovensko)
Druh vystúpenia: Vystúpenie s faktickou poznámkou

134. Ďakujem pekne. Vážený pán podpredseda, vážený pán minister, kolegyne, kolegovia, v podstate my teraz prejednávame vládny návrh zákona o znížení DPH za respirátory. Tu už to odznelo, ako povedal aj pán Beluský, na ktorého teraz momentálne reagujem. Skutočne, pán minister, nemohli by ste sa nad tým zamyslieť, že by sme v podstate všetkým obyvateľom, ak nie všetkým obyvateľom, aspoň našim dôchodcom, najviac ohrozenej skupine, aby sme tie respirátory mohli dať zadarmo? Viete, ako sa chovajú niektorí poslanci v rámci samospráv na území Slovenskej republiky? Predbiehajú sa, chcú získať politické body, že kto čo navrhne, tak za to hovorím, ujednoťme to. Pretože skutočne už niektoré mestá a obce, ako sledujem na internetových stránkach, už zabezpečujú tie respirátory pre našich dôchodcov. My napríklad v Rimavskej Sobote v pondelok sedí krízový štáb, my, samozrejme, opäť prijmeme takisto rozhodnutia, uznesenie, že pre našich dôchodcov. Ja som včerajšieho dňa vydal pokyn, že v danom prípade zistíme, koľko, aký počet dôchodcov máme v meste Rimavská Sobota, a pre každého obyvateľa tieto respirátory zabezpečíme. Takže bolo by sa nad tým zamyslieť. Pán minister, keď máme finančné prostriedky, miliardy na lietadlá, keď máme na radary, tak nájdime tých pár miliónov eur na tieto respirátory a dajme pre našich občanov žijúcich na území Slovenskej republiky, možnože práve týmito respirátormi zachránime niekoľko životov. Ďakujem pekne.
23. schôdza NR SR - 4.deň - A. dopoludnia
Dátum: 2021-01-29
Poslanec: Šimko, Jozef (ĽS Naše Slovensko)
Druh vystúpenia: Vystúpenie v rozprave

194. Ďakujem pekne. Vážený pán podpredseda Národnej rady, vážené panie poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona, to je tlač č. 378. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú, najmä z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona bol prejednaný a prerokovaný Ústavnoprávnym výborom Národnej rady, Výborom Národnej rady pre verejnú správu a regionálny rozvoj a zároveň s Výborom Národnej rady pre ľudské práva a národnostné menšiny. Za gestorský výbor navrhujem Výbor Národnej rady pre verejnú správu a regionálny rozvoj. Zároveň odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, prosím, otvorte všeobecnú rozpravu.
23. schôdza NR SR - 4.deň - A. dopoludnia
Dátum: 2021-01-29
Poslanec: Šimko, Jozef (ĽS Naše Slovensko)
Druh vystúpenia: Vystúpenie s faktickou poznámkou

165. Ďakujem pekne. Vážený pán podpredseda, vážené kolegyne, kolegovia, áno, v podstate tu prejednávame teraz veľmi dôležitý materiál o platových pomeroch niektorých ústavných činiteľov. Nuž ale pozrime sa do sály, vážení kolegovia, ja to napočítam. Jeden, dva, tri, štyri, päť, šesť, sedem poslancov vládnej koalície. To znamená, že tento zaujímavý predložený zákon asi zrejme týchto našich poslancov, vládnych poslancov nezaujíma. Kolegovia, vráťme sa ale do minulých rokov. Ja sa pamätám na to ešte, keď, ako pán Matovič ako radový poslanec Národnej rady Slovenskej republiky tu pobehoval s tabuľkou, kde mal napísané 1 500 eur pre poslancov a 1,50 euro pre siroty. No ja sa teraz skutočne, teraz momentálne pýtam pána predsedu vlády Slovenskej republiky pána Matoviča, ktorý má pod kontrolou 95 poslancov, prečo vlastne nerieši svoj návrh spred dvoch rokov. Pamätáte sa na jeho výroky, keď povedal jednoznačne, že zamestnanci, či sú to sestričky, ja neviem, zdravotné sestry, sociálni pracovníci v DSS alebo aj ďalší, učitelia, robotníci, upratovačky, nemajú ten zázračný gombík, áno, máme tuto pred sebou, ktorí by povedali, áno, vážení poslanci nezaslúžia si také veľké platy. A teraz nám to pán Matovič akože v podstate nepovie ani nepovie svojim 95 poslancom, ktorý ho majú pod kontrolou. Ja sa pýtam, čo to je za politika? Je to politika, ako to naznačil pán Suja pred chvíľou? Zato hovorím, vážení priatelia, že nech teda pán predseda vlády Slovenskej republiky, nech príde do okresu Rimavská Sobota, kde, bohužiaľ, tá miera nezamestnanosti je dlhodobo najvyššia v rámci celej Slovenskej republiky. Vážení priatelia, v okrese Rimavská sú desiatky dedín, kde pracuje iba starosta a jeho sekretárka. Je tam nezamestnanosť 85- – 90-percentná a my v podstate berieme také obrovské 4,5-, 5,5-tisícové platy. Je to nehorázne! Ďakujem.
23. schôdza NR SR - 2.deň - B. popoludní
Dátum: 2021-01-27
Poslanec: Šimko, Jozef (ĽS Naše Slovensko)
Druh vystúpenia: Vystúpenie s faktickou poznámkou

143. Ďakujem veľmi pekne. Vážený pán predsedajúci, vážený pán minister, v prvom rade mi dovoľte, aby som sa poďakoval pánovi Kotlebovi za perfektne rozobratý materiál o bezpečnostnej situácii, ktorý to skutočne ľudsky, aby to každý občan Slovenskej republiky pochopil, ako to skutočne on myslí. Áno, vážení priatelia, musíme si každý jeden tu uvedomiť, páni poslanci, že v rámci Slovenskej republiky tu zaznamenávame obrovskú ekonomickú krízu, ďalej politickú nestabilitu a rozvrat sociálnej politiky v našom štáte. Ja si dovolím povedať, že táto situácia nebola zapríčinená určite opozičnými poslancami alebo bývalou vládou Slovenskej republiky, ale tento stav zapríčinila súčasná Matovičova vláda. Vážení priatelia, máme tu rekordný deficit 7,41 % DPH. Štátny rozpočet v podstate počíta cirka 46 mld. eur a vieme všetci veľmi dobre okolo 7,2 a 7,4 mld. nám chýbajú a tieto finančné prostriedky musí vláda, a teda štát zabezpečiť z iných zdrojov. Verejný dlh sa má vyšplhať na viac ako 60 % DPH. Vážení priatelia, pán Kotleba spomínal aj čo sa týka COVID-u. My všetci dobre vieme, že dneska je situácia taká, že za tie, teda za testovania počas soboty a nedele máme 1,8 %, 11,18 % pozitívne testovaných ľudí. My tam dole na juhu Rimavskosobotský okres, Lučenec a tak ďalej máme 0,66 a čo mňa prekvapuje, že práve v okrese Nitra táto situácia klesla. Ja sa fakt skutočne pýtam, akým čarovným prútikom sme to dokázali, keď, preboha, každý deň, každý večer ukazovala televízia Markíza alebo STV, ako v podstate dovážajú truhly. Dneska je to všetko preč. Ja som teda skutočne rád, ale niečo mi je na tom podozrivé. Ďakujem pekne.
23. schôdza NR SR - 2.deň - B. popoludní
Dátum: 2021-01-27
Poslanec: Šimko, Jozef (ĽS Naše Slovensko)
Druh vystúpenia: Vystúpenie s faktickou poznámkou

76. Ďakujem pekne, pán predsedajúci. Vážení páni ministri, milé kolegyne, kolegovia, ono v podstate darmo to tu tajíte, ale dovolím si povedať, že väčšina poslancov tejto vládnej koalície útočí na Rusko, a pritom nemá dôvod, pretože Rusi to sú v podstate Slovania takisto ako my. Ale na druhej strane zbožňujete Alianciu. Vážení priatelia, áno, odznela tu jedna veta, že Rusko sa musí správať v súlade s medzinárodným právom. V poriadku, s tým v podstate súhlasím. Na druhej strane treba povedať aj to, že musí sa správať v súlade s medzinárodným právom aj Aliancia. Nože sa zamyslime, vážení priatelia, ako sa správali v Iraku, v Iráne, v Líbyii, v Libanone aj na Ukrajine, vo Vietname a v Juhoslávii. Vážený priateľ, pán minister Naď, vy sa smejete z toho, ale poďme sa vrátiť do roku 1999, 2000, kde vláda Mikuláša Dzurindu odsúhlasila prelety amerických lietadiel cez územie Slovenskej republiky. A tie lietadlá bombardovali školy, materské školy v rámci Juhoslávie. Toto bola internacionálna pomoc? Nemocnice rozbombardovali, no toto nemám taký pocit, že by Rusi toto robili. Vážení priatelia, my v podstate tento, tento bod dneska prejednávame, ale mám taký pocit, že by sme sa skôr mali zaoberať práve s tým nešťastným COVID-om. Ja sa vrátim dva týždne dozadu, keď sme v Nitre zisťovali, že je obrovský problém. Televízie dávali každý večer čo? Mŕtvoly, mraziarne, mraziarenské vozy ich tam vozili a dneska je v Nitre 0,82 a pýtam sa, percenta, a pýtam sa, kde je tá nešťastná? Takže za to vám hovorím, vážení, my sa zaoberajme touto situáciou, otvorme školy a dajme ľuďom prácu, lebo živorí slovenský národ. Ďakujem pekne.
23. schôdza NR SR - 2.deň - B. popoludní
Dátum: 2021-01-27
Poslanec: Šimko, Jozef (ĽS Naše Slovensko)
Druh vystúpenia: Vystúpenie s faktickou poznámkou

48. Ďakujem pekne, pán predsedajúci. Vážený pán minister, jeden i druhý, vážený pán predsedajúci, milé kolegyne, vážení kolegovia, áno, my teraz prejednávame veľmi dôležitý dokument, to znamená obranyschopnosť Slovenskej republiky a vojenskú obrannú stratégiu. Tu už to odznelo, že takúto stratégiu Slovenská republika už nemala 16 rokov, no ja som nemal taký pocit, že by mi tá stratégia chýbala, skôr mi chýbalo to, že v podstate slabo sme zabezpečovali našich občanov a nepomáhali sme našim ľuďom. Vážení priatelia, ak my hovoríme o stratégii, tak treba sa vrátiť do roku 1989, poprípade do roku 1991, keď, vážení páni ministri, určite sa pamätáte, pán Kocáb jednoznačne vyhlásil, ktorý v podstate, že keď odprevádzal sovietskych vojakov, posledného sovietskeho vojaka jednoznačne povedal: "Nikdy viac na územie," v tom čase Československa, "cudzí vojak nesmie vstúpiť." No dneska je situácia úplne iná. To je jedna vec. Áno, v podstate my v rozpočte na rok 2021, my už pomaličky dávame 2 % z rozpočtu práve na tieto účely. Vážení priatelia, keď my dávame 2,4 mld. na lietadlá, ktoré sa vyrábajú nie na území Slovenskej republiky, ale práve na území Ameriky, my si to objednávame, tak nie je všetko v kostolnom poriadku. Keď pán minister obrany teraz momentálne objednal 800, za 800 mil. eur radary z Izraela, tiež nie je všetko v naprostom poriadku. Pán minister, to je môj názor, samozrejme, vy môžte, určite budete mať iný názor, ale na druhej strane tento parlament odsúhlasí, že nedáme trináste dôchodky, dáme 1,70 euro pre naše matky, pre ich deti, tak niečo skutočne nie je v poriadku. Takže, dámy a páni, treba si uvedomiť jednu vec, lenže už mi ušiel čas... (Prerušenie vystúpenia časomerom.)